
ANUNŢ

	Universitatea „Lucian Blaga” din Sibiu anunță organizarea concursului privind ocuparea a două posturi vacante de portar cu normă întreagă, pe perioadă nedeterminată.

a) Posturile de portar se află în subordinea directă a administratorului de imobil şi are ca principale atribuții:
· În timpul serviciului, personalul de pază este obligat:
· să cunoască locurile şi punctele vulnerabile din perimetrul obiectivului, pentru a preveni producerea oricăror fapte de natură să aducă prejudicii unităţilor păzite;
· să păzească obiectivul, bunurile şi valorile primite în pază şi să asigure integritatea acestora;
· să permită accesul în obiectiv numai în conformitate cu reglementările legale şi cu dispoziţiile interne; să efectueze controlul la intrarea şi la ieşirea din incinta obiectivului a persoanelor, mijloacelor de transport, materialelor, documentelor şi altor bunuri;â
· să respecte graficul lunar de efectuare a serviciului de pază şi să execute serviciul de pază în nume propriu, conform planificării;
· să nu permită accesul în obiectivele păzite persoanelor aflate în stare de ebrietate;
· să oprească şi să legitimeze în condițiile și în limitele prevăzute de lege persoanele despre care există date sau indicii ca au săvârşit infracţiuni sau alte fapte ilicite în obiectivul păzit, pe cele care încalcă normele interne stabilite prin regulamente proprii, iar în cazul infracţiunilor flagrante, să oprească şi să predea poliţiei pe făptuitor, bunurile sau valorile care fac obiectul infracţiunii sau al altor fapte ilicite, luând măsuri pentru conservarea ori paza lor, întocmind totodată un proces-verbal despre luarea acestor măsuri;
· să încunoştinţeze de îndată conducerea instituției şi pe şeful ierarhic despre producerea oricărui eveniment în timpul executării serviciului şi despre măsurile luate;
· în caz de avarii produse la instalaţii, conducte sau rezervoare de apă, de combustibili ori de substanţe chimice, la reţelele electrice sau telefonice şi în orice alte împrejurări care sunt de natură să producă pagube, să aducă de îndată la cunoştinţa celor în drept asemenea evenimente şi să ia primele măsuri imediat după constatare;
· în cazul producerii unui incendiu, să acționeze, în limitele instruirii și competențelor sale, pentru alarmarea și evacuarea persoanelor, utilizarea mijloacelor de primă intervenție, dacă situația permite, și să apeleze serviciul de urgență 112, precum și să informeze conducerea instituției;
· să ia măsuri pentru salvarea persoanelor, a bunurilor şi a valorilor în caz de calamităţi și să sprijine, în condiții de siguranță și în limitele competențelor sale, evacuarea persoanelor și, după caz, a bunurilor, fără a-și pune în pericol propria integritate fizică.;
· să sesizeze poliţia în legătură cu orice faptă de natură a prejudicia patrimoniul unităţii şi să dea concursul pentru îndeplinirea misiunilor ce-i revin poliţiei pentru prinderea infractorilor;
· să păstreze confidențialitatea datelor dacă, prin natura atribuţiilor, are acces la asemenea date şi informaţii;
· să execute întocmai dispoziţiile şefilor ierarhici şi să fie respectuos în raporturile de serviciu;
· să execute, în raport cu specificul obiectivului, bunurilor sau valorilor păzite, orice alte sarcini care i-au fost încredinţate potrivit planului de pază.
· La intrarea în post are următoarele  obligaţii:
· să se informeze de la paznicul de la care preia postul de apariţia a noi modificări şi dispoziţii pe linie de pază sau P.S.I.;
· să verifice funcţionarea legăturilor telefonice de la postul ce-l deserveşte;
· să verifice existenţa obiectelor de inventar pe care le are în inventar, a mijloacelor de stingere a incendiilor sau a mijloacelor primite în pază temporară;
· Să consemneze în procesul verbal de predare-primire a serviciului lipsurile, neregulile sau evenimentele constatate în timpul serviciului şi a primirii serviciului. Să comunice orice neregulă şefului direct şi/sau administratorului de imobil.
· Să păstreze cheile obiectivului pe care le are în dulapul amenajat în camera portarului şi se le elibereze solicitanţilor, consemnând numele acestora, ora şi motivul preluării. Solicitantul va semna pentru preluare.
· Încăperile în care se păstrează materialele toxice sau inflamabile se sigilează, iar cheile se predau numai responsabililor autorizaţi să folosească încăperile.
· La terminarea programului, se verifică:
· stingerea luminilor;
· închiderea uşilor, inclusiv cele de la intrarea în instituţie /imobil;
· închiderea robinetelor de apă;
· încăperile în care se constată nereguli se deschid pentru rezolvarea acestora. Se consemnează în procesul verbal numărul încăperii şi neregulile constatate, precum şi modul în care s-a acţionat pentru înlăturarea acestora;
· uşa de la intrarea principală şi porţile existente se închid la ora plecării ultimului angajat din instituţie;
· pe timpul nopţii, paza se execută prin patrulare şi ascultare, în scopul evitării pătrunderii prin efracţie a oricărei persoane în interiorul instituţiei. În cazul în care constată intrarea prin efracţie sau alte nereguli, se va anunţa imediat şeful ierarhic superior precum şi celelalte puncte de pază şi, dacă este cazul, se solicită telefonic intervenţia organelor de poliţie.
· la predarea şi preluarea schimbului se consemnează în procesul verbal de predare-primire lipsurile, neregulile sau evenimentele constatate în timpul serviciului. 
· Nu permite scoaterea sau introducerea în instituţie de bunuri materiale de orice fel, fără documente legale. Orice abatere va fi semnalată prompt şefului ierarhic şi va fi semnalată în procesul verbal.
· Execută controlul prin patrulare la intervale de timp diferite, în interiorul şi exteriorul clădirii. Consemnează în procesul verbal ora fiecărui control efectuat, precum şi modul de efectuare.
· Permite intrarea/ieşirea angajaţilor conform regulamentului de ordine interioară.
· Are o ţinută îngrijită şi utilizează un vocabular adecvat în relaţia cu persoanele cu care vine în contact.
· În caz de incendiu are următoarele obligaţii:
· să cunoască locul de dispunere a mijloacelor de stingere a incendiilor şi folosirea acestora; 
· să anunţe imediat telefonic formaţiunea de pompieri la telefon 112 utilizând formula: „Sunt paznicul de serviciu (numele şi prenumele), adresa (obiectivului şi a postului la care se află în timpul evenimentului), numărul de telefon, incendiul a izbucnit cu aproximaţie la ora H”;
· participă la evacuarea materialelor şi asigură paza acestora;
· consemnează în procesul verbal evenimentele.
· Îndeplineşte orice alte atribuţii dispuse prin lege ori prin alte acte normative,  din dispoziţia șefului ierarhic, în limita competențelor profesionale pe care le are.

b) Condiții generale pentru ocuparea postului, solicitate fiecărui candidat:
· are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
· cunoaște limba română, scris şi vorbit;
· are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
· are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
· îndeplinește condițiile de studii, de vechime în specialitate şi, după caz, alte condiții specifice potrivit cerințelor postului scos la concurs;
· nu a fost condamnat definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
· nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
· nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

	c) Condiţii specifice de participare la concurs:
· Studii: generale sau medii;
· Certificat de calificare profesională și atestat privind exercitarea ocupației de agent de pază și ordine;
· Să aibă o bună conduită morală, fără cazier judiciar;
· Minim 5 ani vechime în muncă;

d) Documentele solicitate candidaților pentru întocmirea dosarului de concurs sunt următoarele:
- formular de înscriere la concurs (formular tip);
- curriculum vitae, model european;
- copia actului de identitate sau orice alt document care atestă identitatea, potrivit legii, după caz;
- copiile documentelor care să ateste nivelul studiilor și ale altor acte care atestă efectuarea unor specializări;
- copiile documentelor care atestă îndeplinirea condițiilor specifice ale postului: certificat de calificare profesională și atestat privind exercitarea ocupației de agent de pază și ordine;
- copie după carnetul de muncă sau documente care atestă îndeplinirea condițiilor de vechime în muncă
- cazierul judiciar că nu are antecedente penale care să-l facă incompatibil cu funcția pentru care candidează (candidatul declarat admis la selecția dosarelor care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului);
- certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
- adeverință medicală care atestă starea de sănătate și care conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dezabilități, în situația solicitării de adaptare rezonabilă, adeverință care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

Concursul va avea loc la sediul Universității “Lucian Blaga” din Sibiu, Bd. Victoriei nr. 10, Sibiu:

Dată depunere eventuale contestații: 07.12.2026
Dată răspuns contestații: 08.12.2026

Actele se vor depune la sediul Direcției Generale Administrative – Serviciul Resurse Umane, situat în Sibiu, B-dul Victoriei, nr. 10, cel mai târziu până la data de 24.11.2026, ora 1400.
Relații suplimentare: Serviciul Resurse Umane, tel. 0269217779, int. 1141.

